Publication: Magyar Közlöny
Issue: MK-2007-183 (Year: 2007, Number: 183)
Era: 2004-2010
Section: szóló 1997. évi LXXX. törvény (a továbbiakban: Tbj.)
Paragraph Index: 2576

(2) Az (1) bekezdés szerint kiszámított keresetet, jövedelmet, továbbá az 1987. december 31-ét követõen megállapított baleseti járadékot, valamint a megváltozott munkaképességû dolgozók foglalkoztatásáról és szociális ellátásról szóló rendelkezések alapján járó 1987. december 31-e utáni és 1998. január 1-je elõtti idõre esõ keresetkiegészítést csökkenteni kell a személyi jövedelemadó e keresetekre esõ képzett összegével. Az adó, illetve az alapjául szolgáló kereset kiszámításánál a (4)–(5) bekezdésben foglaltakon felül további, a személyi jövedelemadóról szóló törvény szerinti, összjövedelmet csökkentõ tételeket és adókedvezményeket figyelmen kívül kell hagyni.

Source: https://magyarkozlony.hu/hivatalos-lapok/11ac720e507a689c5c6a02ef9016b6161c51da8c/dokumentumok/1bb844df219bd22f4c12721f9f4baa903fc0946f/letoltes